[image: image1.png]MUNICIPIUL ALBA IULIA





Anexa nr.1 la HCL nr.___/___
CAIET DE SARCINI

privind negocierea directă pentru concesionarea unui imobil(teren) situat în Alba Iulia, Piața Iuliu Maniu

I.Informații generale privind obiectul concesiunii


1.Descrierea și identificarea bunurilor ce urmează să fie concesionate

Imobilul (teren) ce urmează să fie concesionat este situat în municipiul Alba Iulia, Piața Iuliu Maniu, în apropierea magazinului DACIA și pe el sunt edificate construcții proprietate a numiților Ali Cornelia și Ali Tunan Ghiursel, construcții cu destinația de extindere spațiu comercial (birouri și depozit).


Bunul imobil este înscris în CF nr.90594 Alba Iulia, cu nr.top.858/1/2/1/2, este în suprafață de 46 mp, având cod de clasificare 9 și valoarea de inventar de 28.089,34 lei, fiind teren aferent construcției extindere spațiu comercial( birouri și depozit).

2.Destinația bunurilor ce fac obiectul concesiunii

Imobilul (teren) ce urmează să fie concesionat este situat în municipiul Alba Iulia, Piața Iuliu Maniu, în apropierea magazinului DACIA și pe el sunt edificate construcții proprietate a numiților Ali Cornelia și Ali Tunan Ghiursel, construcții cu destinația de extindere spațiu comercial (birouri și depozit), reprezentând teren aferent construcției extindere spațiu comercial( birouri și depozit).

3.Condițiile de exploatare a concesiunii


Bunul imobil se concesionează fără licitație publică, prin negociere directă, în temeiul prevederilor art.15 lit.”e” din Legea nr.50/1991 privind autorizarea executării lucrărilor de construcții, republicată, cu modificările și completările ulterioare.

Concesionarul va exploata personal, în mod direct, terenul concesionat, cu respectarea destinației acestuia și cu respectarea următoarelor condiții impuse de concedent:

1.Concesionarul se obligă să administreze şi să exploateze bunul ce face obiectul concesiunii cu diligenţă maximă pentru a conserva şi a dezvolta valoarea acestuia pe toată durata contractului şi să-l despăgubească pe concedent pentru pagubele produse din culpa sa.

2.Concesionarul va asigura exploatarea terenului concesionat și a construcției edificate pe acesta în regim de continuitate și permanență.


3.Concesionarul are obligația de a dota construcția edificată cu mobilierul, utilajele și echipamentele necesare desfășurării activității conform destinației acesteia, pe cheltuiala sa.


4.Concesionarul are obligaţia de a suporta contravaloarea utilităților(apă-canal, energie electrică, energie termică, gaze naturale, etc.) scop în care va încheia contracte în nume propriu cu prestatorii de servicii, precum și costurile racordării la acestea.

5.Pentru buna desfăşurare a activităţii sale, concesionarul are obligaţia de a nu desfăşura nici un fel de activitate și de a nu executa nici un fel de lucrări fără a deţine avizele, autorizaţiile şi acordurile necesare potrivit dispoziţiilor legale în vigoare, răspunderea revenindu-i în întregime.


6.Concesionarul este obligat să-şi desfăşoare activitatea în conformitate cu proiectele şi planurile aprobate de concedent, schimbarea/modificarea funcţiunilor putându-se face numai cu aprobarea concedentului şi cu respectarea dispoziţiilor legale în vigoare.


7.Concesionarul are obligaţia de a suporta taxele și impozitele aferente bunului concesionat, potrivit dispozițiilor legale în vigoare, scop în care acesta se va prezenta la Direcția Venituri din cadrul Primăriei municipiului Alba Iulia în termen de 30 de zile de la semnarea contractului cu o copie a acestuia.

8.Concesionarul nu are dreptul de a închiria sau subconcesiona, în tot sau în parte, terenul concesionat şi nici nu poate cesiona unei alte persoane contractul de concesiune sub sancţiunea rezilierii contractului, cu plata de daune în sarcina concesionarului.


9.Concesionarul are obligaţia de a acoperi integral sumele de bani necesare exploatării, întreţinerii şi funcţionării construcției edificate pe terenul concesionat, să achiziţioneze materialele necesare şi să angajeze personalul necesar în acest scop.

10.Concesionarul are obligația de a dota construcția edificată pe terenul concesionat cu mijloace și echipamente destinate stingerii și prevenirii incendiilor și se obligă să respecte normele legale în vigoare privind prevenirea și stingerea incendiilor, răspunderea revenindu-i în totalitate.

II.Condițiile generale ale concesiunii


1.Regimul bunurilor utilizate de concesionar în derularea concesiunii(regimul bunurilor proprii)

În derularea concesiunii, bunul preluat de concesionar este  imobilul(teren), proprietate privată a municipiului Alba Iulia, înscris în CF nr.90594 Alba Iulia, cu nr.top.858/1/2/1/2, în suprafață de 46 mp, având cod de clasificare 9 și valoarea de inventar de 28.089,34 lei, freprezentând teren aferent construcției extindere spațiu comercial( birouri și depozit) existente.

La încetarea din orice cauză a contractului de concesiune, acest bun va fi predat de către concesionar concedentului prin proces-verbal de predare-primire, consemnându-se și starea în care acesta se găsește la momentul predării, acesta fiind bunul de retur, care se va reântoarce în posesia concedentului.


Bunurile mobile și imobile utilizate de concesionar pe durata concesiunii pentru desfășurarea activității sale, altele decât terenul concesionat, care sunt în proprietatea acestuia, constituie bunuri proprii și rămân în proprietatea concesionarului la încetarea contractului.  
Concesionarul are obligația de a demola construcția existentă și de a efectua toate demersurile pentru eliberarea terenului și radierea construcției din Cartea Funciară, urmând să predea concedentului terenul concesionat liber de orice sarcină, în termenul stabilit de concedent, pe cheltuiala concesionarului.În cazul în care concesionarul nu înțelege să-și respecte această obligație, demolarea construcției, eliberarea terenului și radierea acesteia din Cartea Funciară se vor face de către concedent, pe cheltuiala concesionarului.


2.Obligații privind protecția mediului


Concesionarul este obligat să respecte dispozițiile OUG nr.195/2005 privind protecția mediului, cu modificările și completările ulterioare.


Toate obligațiile privind protecția mediului stabilite conform legislației în vigoare, pe toată durata concesiunii, cad în sarcina concesionarului, acesta având obligația de a solicita și obține pe cheltuiala sa avizele, acordurile și autorizațiile necesare, răspunderea revenindu-i în totalitate.


3.Subconcesionarea bunului concesionat, precum și cesionarea contractului de concesiune sunt interzise.


4.Închirierea bunului concesionat este interzisă.


5.Durata concesiunii este de 24 ani de la data semnării contractului de concesiune.


La expirarea acestui termen, contractul va putea fi prelungit prin acordul părților, cu respectarea dispozițiilor legale în vigoare.


6.Redevența minimă este de 10,57 euro/mp/an.


Pentru calculul redevenței a fost efectuat un raport de evaluare de către Evaluator Autorizat ANEVAR Roșu Adriana Eusența.

7.Natura și cuantumul garanțiilor și taxelor solicitate de concedent


A.La înscrierea la negociere, ofertanții vor depune la Caseria Serviciului Administrarea Domeniului Public și Privat din cadrul Primăriei municipiului Alba Iulia o garanție de participare la negociere al cărei cuantum reprezintă valoarea minimă a redevenței pentru o perioadă de 6 luni.


Concedentul are dreptul de a reține garanția de participare la licitație, ofertantul pierzând astfel suma constituită, în următoarele situații:


a.când ofertantul își retrage oferta în perioada de valabilitate a acesteia


b.garanția se reține de către concedent, în contul garanției prevăzute la art.325 alin.7 din OUG nr.57/2019 privind Codul administrativ, cu modificările și completările ulterioare, concesionarul având obligația să completeze această sumă, dacă este cazul, până la cuantumul garanției prevăzute la punctul C din prezentul Caiet de sarcini.


c.în cazul în care ofertantul/concesionarul refuză să constituie garanția prevăzută la punctul b.


d.în cazul în care ofertantul refuză să semneze contractul de concesiune.


B.La înscrierea la negociere, ofertantul va achita o taxă de înscriere la lîn cuantum de 20 lei, taxă care destinată acoperirii cheltuielilor de organizare a negocierii de către concedent.Această taxă nu se restituie în nici o situație.


C.Concesionarul are obligația ca în termen de cel mult 90 de zile de la data semnării contractului de concesiune, să depună, cu titlu de garanție, o sumă fixă reprezentând 10% din suma obligației de plată către concedent, datorată pentru primul an de exploatare.


Din această sumă sunt reținute, dacă este cazul, penalitățile și alte sume datorate concedentului de către concesionar în baza contractului de concesiune.


Această sumă nu se restituie concesionarului în situația în care încetarea contractului se produce din culpa sa, culpă datorată nerespectării clauzelor cuprinse în  caietul de sarcini sau contractul de concesiune.


La încetarea contractului în orice alt mod, garanția se restituie concesionarului la cerere sau se transferă în contul concesiunii în ultimele 3 luni din perioada de valabilitate a contractului de concesiune.

III.Acte necesare pentru înscrierea la negocierea directă

Pentru înscrierea la negocierea directă, ofertanții vor depune, la sediul concedentului, la registratura acestuia, următoarele documente:


1.o cerere de înscriere la negocierea directă semnată de ofertant, fără îngroșări, ștersături sau modificări


2.copie după certificatul de înmatriculare a societății și statut, o copie a actului de identitate a reprezentantului legal al societății, în cazul persoanelor juridice sau copie după actul de identitate al persoanei fizice, în cazul persoanelor fizice


3.certificate de atestare fiscală privind îndeplinirea obligațiilor de plată a impozitelor, taxelor și altor sume către bugetul de stat și bugetele locale


4.dovada achitării de către ofertant a garanției de participare la negocierea directă(chitanță, ordin de plată vizat de bancă, etc.) și a taxei de participare la negociere 


6.caietul de sarcini semnat și ștampilat de către ofertant de luare la cunoștință

Persoana interesată are obligația de a actele la sediul concedentului până cel mai târziu cu o zi lucrătoare  înainte de data negocierii.


Actele depuse la o altă adresă a concedentului decât cea stabilită sau după expirarea datei limită de depunere se returnează.


Nu are dreptul să participe la negociere persoana care a fost desemnată câștigătoare la o licitație publică anterioară privind bunurile statului sau ale unităților administrativ-teritoriale în ultimii 3 ani, dar nu a încheiat contractul ori nu a plătit prețul din culpă proprie.Restricția operează pentru o durată de 3 ani, calculată de la desemnarea persoanei respective drept câștigătoare la licitație.


IV.Clauze referitoare la încetarea contractului de concesiune

Contractul de concesiune încetează în oricare dintre următoarele situații:

1.la expirarea perioadei pentru care a fost încheiat, dacă părţile nu convin de comun acord prelungirea acestuia, în condițiile legii

2.prin acordul de voinţă, exprimat în scris, al părţilor contractante

3.în caz de nerespectare de către concesionar, în tot sau în parte, a obligaţiilor contractuale, concedentul poate dispune unilateral rezilierea contractului, fără punere în întârziere, fără  altă formalitate prealabilă cu plata de despăgubiri în sarcina concesionarului


4.în caz de nerespectare de către concedent, în tot sau în parte, a obligaţiilor contractuale, concesionarul poate dispune unilateral rezilierea contractului, fără punere în întârziere, fără  altă formalitate prealabilă cu plata de despăgubiri în sarcina concedentului

5.în cazul în care interesul național sau local o impune, prin denunțarea unilaterală de către concedent.În această situație, concedentul va notifica de îndată intenția de a denunța contractul de concesiune și va face mențiune cu privire la motivele care au determinat această măsură.

6.în cazul pierderii de către concedent a dreptului de proprietate asupra bunurilor  concesionate

7.la dispariţia dintr-o cauză de forţă majoră a bunurilor concesionate sau în cazul imposibilităţii obiective a concesionarului de a le exploata, prin renunţare, fără plata de despăgubiri.


8.în cazul în care concesionarul, din orice motive, intră în procedură de insolvenţă, faliment sau lichidare, concedentul poate rezilia unilateral contractul de concesiune, fără plata de despăgubiri în sarcina sa.

9.renunţarea la concesiune poate avea loc numai pentru motive bine întemeiate cum sunt: nerentabilitatea activităţii desfăşurate în cadrul obiectivului ce face obiectul concesionării, situaţie financiară deficitară a concesionarului care impune închiderea unor puncte de lucru printre care şi cel care face obiectul concesionării, ori neobţinerea avizelor, acordurilor, autorizaţiilor necesare desfăşurării activităţii din motive neimputabile concesionarului cu condiţia îndeplinirii obligaţiilor faţă de concedent până la  data la care se face renunţarea  la contractul de concesiune.

La încetarea din orice cauză a contractului de concesiune, terenul concesionat va fi predat de către concesionar concedentului prin proces-verbal de predare-primire, consemnându-se și starea în care acesta se găsește la momentul predării, acesta fiind bunul de retur, care se va reîntoarce în posesia concedentului.

Bunurile mobile și imobile utilizate de concesionar pe durata concesiunii pentru desfășurarea activității sale, altele decât terenul concesionat, care sunt în proprietatea acestuia, constituie bunuri proprii și rămân în proprietatea concesionarului la încetarea contractului.  
Concesionarul are obligația de a demola construcția existentă și de a efectua toate demersurile pentru eliberarea terenului și radierea construcției din Cartea Funciară, urmând să predea concedentului terenul concesionat liber de orice sarcină, în termenul stabilit de concedent, pe cheltuiala concesionarului.În cazul în care concesionarul nu înțelege să-și respecte această obligație, demolarea construcției, eliberarea terenului și radierea acesteia din Cartea Funciară se vor face de către concedent, pe cheltuiala concesionarului.

